de ky ky ru ky ky fr ky fr ky fr ky fr ky fr ky fr ky fr tt fr ky fr ky fr ky fr kk fr ru fr ky fr ky fr ky fr ky fr ky fr ky fr ky fr ky fr ky fr ky fr ru fr ky fr ru fr ky fr ky fr ky ky en sv fr de de fr fr fr sv en fr ja fr ky ru ky ky ky ky ky ky ky ky ky mn ky ky ru ky ky ky ky ky mn ky ru ky mn ky ky ky ky ky ru ru ky ky ru ky ky ky ky ky ru ru
Жанызакка келген каттар жана Жанызактын кайрылуулары
Россиянын жарандыгын алган кыргыз патриот болбой калабы?...
Орус атуулдугун алган кыргыздар кийин Кыргызстанга келсе киргизеби?...
Айгүл ШАРШЕНдин китептерин кантип сатып алам...
“Колжазма терем” дегендерге жумуш бар...
Кыргызча китептерди окугум келет, бирок тамгалар башкача чыгып калып жатат...
Кайсы диндесиз? Сайтка китеп чыгарса болобу?
Ушул сиздин сайтыңыздагы рекламалардан канча акча табасыз?
Бермет менден бир китеп сураптыр...
Жанара бизден “Тамчы” гезитиндеги материалды сураптыр...
Арабаев университетинен Жанызакка кат келиптир...
Адабий китептин биринчи бетине жаш жубайлардын ажайып сүрөтү керек......
"Кытайлык деле эмесмин, кыргызстандык элемин" деп жазыптыр Нурзада...
"Текебаевдин видеосу бар дебедиңиз беле..." деп сураптыр Меймансаптан бирөө
"Мидиндин эшек дептеринде" эмнеге "Мидин" дегенибиз "Жапар" делинип калган" дейт...
"Кыргызстанда кайсы мектеп жакшы, кызым быйыл мектепке барат эле" дейт...
Жуңгодогу “Актилек“ сайтынын ээси кечирим сурады...
Супсулууну кой, "Обонду" таппай жатыптыр...
Жуңгодогу (Кытай) “Актилек“ сайтынын “ууру“ кыргыздарына эскертүү...
Жуңго кыргыздарынын “Актилек” сайтына..
"Заман Кыргызстан" гезитине тергич тууралуу түшүндүрмө кат..
Кытай кыргыздарынан ризограф сурадым эле..
Деректирдин емейл дарегин сураптыр..
Кытайлык кыргыз кызы Нурзада Расул кызы Айгеримге нааразы..
Ашкере динчилден кат келиптир..
Сулуу кыз менен таанышат элем дейт..
Сүйүүнүн бир сааты бүтүндөй бир турмуш
Сүйүү өмүргө нур чачып турат
"Сүйүүсү болбосо кайдагы бакыт..."
Жашым кыркка чамалап калды. Чогуу түтүн булатканыбызга 15 жылдын жүзү болуп баратат. Элдир-селдир турмушубуз бар. Бала- бакыралуу болгонубуз менен отубуз жакшы күйүшпөй койду, сиркебиз суу көтөрбөй калган учурлар көп болот. Бири бирибизди күнөөлөгөндөн алыспыз. Адамды жаман деген болбойт, кемчилик кимде жок. Дүнүйө-мүлк кылкылдап, баары белен болуп турганы менен турмушубуз кунарсыз бойдон калып жатат. Өмүрдө мындан өткөн азап жок экен.
...Деги өмүрлүк жар, кыйышпас түгөй деген кандай болуш керек? Тилекке каршы жакшы аял деген кандай болорун кеч билип калдым. Бул ой мени бассам- турсам сар- санаа кылып, абыгер чектирип келет.
Өмүрлүк жар дегендин өзүнчө табы болот тура. Арзыган сүйүүсү болсо кабак-кашыңды карап, көрөр көзүм деп чебеленип турат экен. Ал мыйзамдуу деп катталган-катталбаганына, чогуу жашайбы же алыскы аралда жүрүп жатабы ага карабайт шекилди. Мыйзамдуу аялың муздак дубалдай болуп чеке жылытпай турса ушундай кеп айтылат экен да. Сүйүүсү, күйүүсү болбосо кайдан айланып- кагылсын, ага да ошондой дарамет керек да. Анан кайдагы бакытты айтасың. Балдардын бактысына ысык жаны аман эле болсун деп коесуң да.
Мыйзамдуу аялы барлардын баары эле бактылуу болуп кетип жатыптырбы деп кээде өзүмдү сооротуп коем, айласы жоктун иши да. Эгер бакыт деген мыйзамдуу аял менен энчиленип келе турган ( жаңылбаган жаак, мүдүрүлбөгөн туяк болбойт) болсо никеси кыйылган мыйзамдуу эрди- аялдардын баары эле бактылуу болуп кетмек тура, жакшы эле болмок экен деп ойлоп коем. Окуп алып көлөкөгө баккан көрөр көзү бар окшойт деп ойлоп калбаңыздар. Ал да кудайдын буйругу менен болор. Эми ар кимге ар кандай тагдыр буйруган да, бешенеге жазылганын көрөт.
Дегиси, жан дүйнөсү муздак, супсак, мерес жандардан түңүлдүм, чарчадым. Аларды аяп жүрүп, аларга жакшылык каалап жүрүп арып- азып турганымды сезем. Дээринде жок жан өмүр боюу түшүнбөйт тура. Ошентсе да жакшылыгымдан жанбай келем. Мага жакшылык каалап сүйүп-күйөөр мээрман жан бешенеме жазылган болду бекен деп суроо салып калам кээде.
Билбейм, ишенбей калдым бирок, тагдырымдын төрүнөн күлмүңдөгөн мээримдүү күндү көрүп, жылуу табын сезип турам. Ак көңүл боорукер жанды аяй берем. Жан дүйнөмдөгү күн адамдарды сүйүп жакшылыгын ыроолоп келет. Ал эми аны сүйүп бак-таалай арнаар жан жолугар бекен. Буйругу болсо кезигер, өмүргө күндөй тийген түгөй болуп келер. Менин жан дүйнөмдөгү күндүн жарыгы болуп, адамдарга жакшылык арнап, бакыт ыроолоп турушу үчүн ал абдан керек.
Сен кайдасың?... Үр кызындай акылгөй жан, пери кыз. Бар экениңди сезем, деги кайдасың?... Кээде мейкинден көз алдыма тартыла түшсөң, өңүмбү, же түшүмбү деп ажырата албай эсим эңгирей түшөт. Үр кызындай боорукер акылгөй жан түбөлүккө түгөй болуп турмуштун ысык-суугунда балапанын коргоп, үстүнө үйрүлүп түшкөн кушка окшоп, куттуу уя үстүндө чебеленип, суук көздөн сактап, жат колго кор кылбай, өмүр кадырына жетип күндөй жаркып келер күнүң болор бекен?
Өмүргө күйөр түгөй тап
Сүйүү - касиетсиз жаралган адамды да касиеттүү кылат
Жүрөгүм мен сенин сүйгөнүңдү, түгөйүңдү таап, бактылуу кыла алар бекем.Өмүрүм, мен сенин аруу максат, куттуу мүдөөлөрүңдү орундап, шумкардай шаңшып, айкөлдүк менен өтөлгөңө чыга алар бекем.
Кийинки кезде негедир ушинтип көп ойлончу болдум. Эми баары келип буйругунан да деп коем.
Кош канаты кагып турса
Алган жары тетик болсо
... Ар бир жигит үйлөнө алат. Ар бир кыз эрге чыга алат. Бирок, ошону менен бактылуу боло алабы? А мен өмүрлүк жарын таба алышты бекен деп айткым келет. Кеп төркүнүн түшүндүңүзбү. Бул оңой жоопкерчилик эмес. Өмүр баарынан кымбат. Өтүп кетсе өмүрүң экинчи ирет кайрылбайт. Отуздан ашып калдым. Ушулар туурасында көп ойлончу болдум. Кудай астында өмүр үчүн жооп керчилигибиз чоң экени тынчымды алып, түмөн ой түйшөлтүп келет.
Бири эри, бири аялы болуп, түгөйбүз дегендей жашап жаткандар бар турмушта. Бирок, алардын көпчүлүгүнүн турмушу таштай муздак экенин сезип да, көрүп да келем. Алар бирин бири желкемдин чуңкуру көрсүн деп жек көрүп турса да чогуу түтүн булатып жатышканына бир чети таңдансам, бир чети аяп кетем. Алардын ит менен мышыктай ыркырашканын көрсөң жандан түңүлөсүң. Айла жок, алакан жайып тим болосуң, ар кимдин өз турмушу, бешенеге чийилген тагдыры бар деген ушул болсо керек деп коем. Арманы аттын башындай болсо да айла жок. "Чай кайнам болсо да жүрөгүң сүйгөн жан менен жашаганга не жетсин" дегендей кыязда ободон сызылып угулуп калган обондуу ырдын тереңдигин көрдүңүзбү кай жакка кетип турганын.
Атадан алтоо болсоң да башыңда бир жалгыздык бар деген элдик накыл улам- улам эсиме түшүп турат. Жумур башта эрбейген жалгыздык бар экенин көрүп турам. Келер кетер, оомал-төкмөл опосуз дүйнө. Бул дүйнөгө келмегиң бар, кетмегиң бар экенин турмуш өзү эле эсиңе түшүрүп турат. Кудай өмүрүбүздү узун кылсын. Жаштын карылыгы, карылыктын жаштыгы болот десе эмнени айтып жатышат деп калчу элем, азыр түшүнүп калдым. Анткеним, кечээ эле он сегизде элек, бүгүн карасам отуздан ашып кетиптирбиз. Оо отуз дегениң оңой жаш эмес да. Дегиси, ар кимге сүйгөн жардан буйрусун деп айткым келет. ( Турмушта адамдын өкчөгөн чүкөсү дайыма эле таа тура бербейт да, тескери түшүп калган учурлары болот, тагдыры болсо айла жок). Ар кимге өмүрдү кадырлап күтөр сүйүктүү жардан, күйүмдүү түгөйдөн айтсын. Сезген адамга кудай өзү деле бактылуу боло көр адам баласы деп кээде мээрим төгүп, жолуңа сала берип турса керек. Болгону бакыт кушу кезиксе учуруп жибербей боосунан бек кармап калышың керек турбайбы, бул да багыңан.
Турмуштун чоң жолуна чыккан кезден өз чыйырымды, өз бактымды табайын деп ушулар туурасында, түбөлүктүүлүк жөнүндө ойлонуп келем. Тийип качып, өмүргө бапа бербей өзүн алдап, же өзүн өзү жубатып турмуш кечире бериштин эмне кереги бар. Турмушунан адам жаңылды, жазды дейли, мейли жазмышы экен деп коелу. Өмүрү түтөп өткөнүнө кайыл болсо чыдап жашай берсин. Балдарым бар эле, боор этим менен тең эле деп. Аларды тарбиялап, өстүрөйүн дегени жакшы. Күйсө алардын бирди жарымы күйөр. Ага да каниет. Бирок, адам өзү да өмүр алдындагы карызын унутуп калбашы керек. Өз өмүрүнө күйбөгөн адамдын жакшылыгы деле бааланбай каларын биле жүргөн жөн.
Адам эки туулбайт,эки жашабайт. Ошол өмүрдө мээрим салып, үстүнө үйрүлүп түшүп сүйө турган, ысык-суукта канаты менен калкалап жамандыкка жуутпай турган, турмуштун бороон чапкынында күйүп-жанып, оттон-суудан кайра тартпай коргоп чыга турган өмүрлүк жары болгону жакшы жигиттин. Өмүрлүк жар, түбөлүк түгөй деген ошондой болуш керек. Андай жарга туш келген жигиттин бактысы тоодой болот. Аны элибизде алда немедей кылып үлгү тартып, макалдатып айтып жүрүшпөйбү.
"Бакыттын кудайы Фортуна эле сокур эмес,
кээде ал бактылуу кылган адамдар да сокур..."
Өмүрлүк түгөй табуу оңой эмес экенин сезген сайын сени эстей берем. Кадырың жан болсун берекем. Сен үйлөнүп кеткенден бери бар жак капшытым эңшериле түшкөнсүп, аңылдап калды. Өзүмдөн кетти, сага кине кое албайм. Өмүрлүк түгөй болуп, чогуу турмуш өткөрүү жөнүндөгү сенин сунушуңа макулдугумду берип, сөзүңдү эки кылбаганда өз үй, өлөң төшөгүм болуп, сен кашымда турмак экенсиң. Мага мындан өткөн бакыт болбос эле. Маңдайымда жанып турган бактыма ээ боло албай калдым. Негедир бир нерсе артка тартты да кетенчиктетип туруп алды, тарткынчаак кыялымдын арты шойкомдуу болорун ойлобоптурмун.
Ошол кезде 24тө болсом, азыр жыйырма сегизге чыгып калдым. Сен 38 десиң бир уулдун атасысың, алмончоктой перзентиң бар. Көрүп калганымда боорума кысып эркелетип мээримимди төккүм келип кетет. Бирок, анткенден да тартынам, жаман көздөн, суук сөздөн сактасын. Кудай сага жакшы жардан айтыптыр, келинчегиң жакшы чыгыптыр. Бир көргөндө эле байкадым. Сенин кадырыңа жетип турса болду. Ошентип, ара-чолодо капыстан кезигишип калганда эски тааныштардай учурашып, ал-жай сурашып калмай жайыбыз бар.
Бир жолу капылеттен, Айсулуу, турмушка чыгып алсаң боло деп калдың. Мындай сөздү күтпөгөн жаным дендароо боло түштүм. "Кимге турмушка чыгам деген ички кайрык" өзүмө гана белгилүү купуя сыр бойдон жан дүйнөмө дүрбөлөң түшүрүп жаңырыктап кала берди.
Мурда минтип айтчу эмес элең. Турмуштун өйдө-төмөнүн түшүнүп араң жүргөндө ого бетер ойго салып койдуң. Кантейин эми. Күйөөгө тийип алайын десем, купулга толгону жок. Сенин ордуңду толтурар бир жанды кезиктире элекмин. Караандабай калышат, салыштырып көрөм да. Азыркы жигиттердин көпчүлүгүнүн балеги бош экени аз келгенсип, чама-чаркы, дарамети чакталуу. Турмушка көз карашы тайкы, дүйнө таанымы тайыз, пас экенин айтып жатам да. Балким, сени жолуктурбаганда мынчалык азапка түшүп жүрбөс белем. Башка салганын көрдүм деп туш келген мырзага турмушка чыгып кетмек окшойм. Таш түшкөн жеринде оор дегендей болуп түтүн булатып, очор- бачар болуп калмакмын. Жазмышка айла жок, даба да жок тура.